ร็อคเคสตร้า

ร็อคเคสตร้า เป็นวงดนตรีร็อคและฮาร์ดร็อค ของไทยที่มีผลงานในช่วงปี พ.ศ. 2525 ถึง พ.ศ. 2530 มีนักร้องนำคือ ชัชชัย สุขขาวดี หรือ หรั่ง ร็อคเคสตร้า
วงร็อคเคสตร้า ตั้งโดย ชัชชัย สุขขาวดี หลังจากลาออกจากวง M7 ของสุนทร สุจริตฉันท์ วงดนตรีใหม่ของชัชชัย มีนักดนตรีประกอบด้วย ร่วมกับภาสกร หุตะวณิช ธรรมนูญ หะยีสาและ กับฟาโรห์ ตอยยีบี เล่นดนตรีแนวป็อป-ร็อค  เล่นเพลงของวง ควีน ดิ อลัน พาร์สันส์ โปรเจกต์ และ Styx เล่นประจำอยู่ที่กรุงเทพ ต่อมาย้ายไปเล่นที่หาดใหญ่  และได้บันทึกเสียงอัลบั้มแรกกับค่ายนิธิทัศน์ ชื่อ Medley Tophits เมื่อปี พ.ศ. 2525 เป็นการนำเพลงสากลของศิลปินต่างประเทศมาเล่นใหม่แบบเมดเลย์
ต่อมาทางวงเลิกเล่นดนตรีประจำตามคลับ หันมาทำงานบันทึกเสียง ออกผลงานชุดที่สอง ซึ่งเป็นผลงานเพลงไทยชุกแรก ชื่อชุด เทคโนโลยี กับทางค่าย นิธิทัศน์ เมื่อปี พ.ศ. 2527
อัลบั้ม เทคโนโลยี ประสบความสำเร็จสูงสุด เนื่องจากแนวดนตรี เทคนิคการเล่นดนตรีและการนำเสนอ ฉีกแนวไปจากผลงานของศิลปินอื่นๆ ในขณะนั้น   ทำให้ผลงานชุดนี้ค่อนข้างโดดเด่น และได้รับความนิยม  ผลงานเพลงในอัลบั้มนี้ ทุกเพลงมีชื่อพยางค์เดียว หรือคำเดียวทั้งหมด  ได้แก่ "เทคโนโลยี", "โลง", "เงา", "คิด", "เพลง", "หวย", "กรรม", "มนุษย์", "อดีต", "รัก" และ "เหงา" 
ในผลงานชุดต่อ ๆ มาของวงร็อคเคสตร้าก็มีการปรับเปลี่ยนมือกีตาร์ของวง ทำให้เปิดรับสมาชิกใหม่ ซึ่งทางวงก็มีผลงานออกมาอีกสี่ชุด คือเพลงสากลชุด Special One ชุด วิทยาศาสตร์ ชุด เปลี่ยนทุกวัน และชุดสุดท้าย เที่ยวเมืองไทย ในสังกัด เรดิโอ กรุ๊ป ซึ่งเปลี่ยนแนวดนตรีและไม่ประสบความสำเร็จ จากนั้นจึงแยกย้ายกันไปทำงานอิสระ
หลังจากยุบวง สองสมาชิกอย่าง สมโชค เล้าเปี่ยมทอง กับ ธรรมนูญ หะยีสาและ ก็ได้พบเจอกับ โชติชู พึ่งอุดม และ อัธพนธ์ มกรานนท์ จากนั้นร่วมงานกันในนามวงออโต้บาห์น และออกผลงาน 2 ชุด ในช่วงปี พ.ศ. 2534 ถึง พ.ศ. 2536
ในส่วน ชัชชัย สุขขาวดี ก็ได้ไปออกอัลบั้มเดี่ยวกับทางค่าย รถไฟดนตรี ในปี พ.ศ. 2531 และเข้าสังกัดอาร์เอส ในปี พ.ศ. 2534 ซึ่งก็มีเพลงที่ได้รับความนิยมมากมาย เช่น "รักเธอจริงๆ", "รักเธอประเทศไทย", "คิดถึง", "หลอกใช้"
ปัจจุบัน ชัชชัย สุขขาวดี ได้ฟอร์มวงร็อคเคสตร้าขึ้นมาใหม่ โดยมีสมาชิกส่วนใหญ่มาจากวงดนตรีแบ็คอัพของตนในคอนเสิร์ตช็อตชาร์จช็อคครั้งแรก

**ผลงาน**
Medley Tophits (พ.ศ. 2525)
สมาชิก ชัชชัย สุขขาวดี (หรั่ง) : ร้องนำ | ฟาโรห์ ตอยยีบี (อ๊อด) : กีตาร์ไฟฟ้า | สานิตย์ นำผึ่ง : กีตาร์ไฟฟ้า | ภาสกร หุตะวณิช (อ้อ) : คีย์บอร์ด | ประกิต กลิ่นสุทโธ : คีย์บอร์ด | ธรรมนูญ หายีสาและ (นุ) : กลอง 
# Medley : Love Potion No.9 / This Diamond Ring / Chirpy Chirpy Cheep Cheep / Hang On Sloopy / Yellow River / Beautiful Sunday / Simon Says / Iron Horse / Get Down / Sky High / Call Me Round / January / Sha La La La / Show Me The Ways / Bad Time / Baby Blue / Free Me
# Don't Ever Let Me Go 
# Don't Stop Me Now 
# Bohemian Rhapsody 
# The Best Of Time / Rock'n The Paradise 
# Just Between You And Me 
เทคโนโลยี (พ.ศ. 2527)
สมาชิก ชัชชัย สุขขาวดี (หรั่ง) : ร้องนำ | ภาสกร หุตะวณิช (อ้อ) : คีย์บอร์ด, แซกโซโฟน, ฟลูท | กฤษฎา ตันติเวชกุล (เปี๊ยก) : คีย์บอร์ด | ชัคกี้ ธัญญรัตน์ (บุ๋ม) : กีตาร์ไฟฟ้า | สมโชค เล้าเปี่ยมทอง (เกี๊ยก) : เบส | ธรรมนูญ หายีสาและ (นุ) : กลอง
# เทคโนโลยี
# โลง
# เงา
# คิด
# เพลง
# หวย
# กรรม
# มนุษย์
# อดีต
# รัก
# เหงา
Special #1 (พ.ศ. 2528)
สมาชิก ชัชชัย สุขขาวดี (หรั่ง) : ร้องนำ | ภาสกร หุตะวณิช (อ้อ) : คีย์บอร์ด, แซกโซโฟน, ประสานเสียง | กฤษฎา ตันติเวชกุล (เปี๊ยก) : คีย์บอร์ด | ชัคกี้ ธัญญรัตน์ (บุ๋ม) : กีตาร์ไฟฟ้า | สมโชค เล้าเปี่ยมทอง (เกี๊ยก) : เบส | ธรรมนูญ หายีสาและ (นุ) : กลอง, ซิมมอน, ประสานเสียง
# Medley Yester-Rock : Yester-Rock / Mambo-Rock / Let Twist Again / Rock Arnold The Clock / Marie Marie / Grease Lightin / Hound Dog / Tutti Frutti
# Flash Back : Yester-Rock / Hello, I Love You / Light My Fire / Alright Now / Satisfaction / You Really Got Me / Money-Money / Black Night / Smoke On The Water 
# Little Wing
# Special Slow : Daddy's Home / You Don't Have To Say You Love Me / You Mean Everything To Me / Desperado 
# Reflections Of My Life
# Medley Santana : Black Magic Woman / Everybody Coming Our Way / Oye Comova / Soul Sacrifice / Evil Way / Shade Of Time / Samba Party / No One To Depend On / Stormy / Well Alright 
วิทยาศาสตร์ (พ.ศ. 2528)
สมาชิก ชัชชัย สุขขาวดี (หรั่ง) : ร้องนำ | ภาสกร หุตะวณิช (อ้อ) : คีย์บอร์ด, แซกโซโฟน, ฟลูท | กฤษฎา ตันติเวชกุล (เปี๊ยก) : คีย์บอร์ด | กิตติ กาญจนสถิตย์ (ติ) : กีตาร์ไฟฟ้า | สมโชค เล้าเปี่ยมทอง (เกี๊ยก) : เบส | ธรรมนูญ หายีสาและ (นุ) : กลอง, ซิมมอน
# วิทยาศาสตร์
# บ้านใหม่
# แมงมุม
# เรื่องจริง
# ดวงแดด
# ตังเก
# เวลา
# ฟ้าดำ
# หยิ่งนัก
# แสงเทียน
เปลี่ยนทุกวัน (พ.ศ. 2529)
สมาชิก ชัชชัย สุขขาวดี (หรั่ง) : ร้องนำ, คีย์บอร์ด | ภาสกร หุตะวณิช (อ้อ) : ซินธิไซเซอร์, ฟลูท | ปิติ ปิติวงศ์ (ติ๊ก) : เปียโน, ซินธิไซเซอร์ | ศิริศักดิ์ ศิริโชตินันท์ (หมู) : กีตาร์ไฟฟ้า | สมโชค เล้าเปี่ยมทอง (เกี๊ยก) : เบส | ธรรมนูญ หายีสาและ (นุ) : กลอง
# คนสี่ขา
# ไม่สนใจ
# เปลี่ยนทุกวัน
# ความพอใจ
# นิยายเศร้า
# ชอบอีกแล้ว
# พระจันทร์สีส้ม
# คิดกันเอาเอง
# รักทรมาน
# อยากบอกคุณว่ารัก
# สู้
# หุ่นยนต์
เที่ยวเมืองไทย (พ.ศ. 2530)
สมาชิก ชัชชัย สุขขาวดี (หรั่ง) : ร้องนำ | ภาสกร หุตะวณิช (อ้อ) : ซินธิไซเซอร์, ฟลูท | ปิติ ปิติวงศ์ (ติ๊ก) : เปียโน, ซินธิไซเซอร์ | ศิริศักดิ์ ศิริโชตินันท์ (หมู) : กีตาร์ไฟฟ้า | สมโชค เล้าเปี่ยมทอง (เกี๊ยก) : เบส | ธรรมนูญ หายีสาและ (นุ) : กลอง
# คิดถึงบ้านนา
# เที่ยวเมืองไทย
# นางแอ่น
# เสือติดจั่น
# นายคนใหม่
# รักระทม
# ครู
# คนเมือง
# ฟ้าลิขิต
# ดอกไม้
# รอยอดีต

**หนังสือ**
 Memmory Song Book Vol.4

**อ้างอิง**
  10อันดับ เมลทัลไทยในใจคุณ

**แหล่งข้อมูลอื่น**
  ร็อคเคสตร้า โดย Kilroy จาก oknation
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีไทยในยุค 1980
หมวดหมู่:กลุ่มดนตรีไทยที่ก่อตั้งในปี พ.ศ. 2525